Συζήτηση Βικιπαίδεια:Wikimedia Άνοιξη ΚΑΕ 2017

message: Τι θα γίνει με τις χώρες που δεν έχουν καταθέσει λίστες; Θα χρησιμοποιήσουμε τις περσινές; --C Messier 14:53, 20 Μαρτίου 2017 (UTC)
Είναι ακόμη εντός προθεσμίας να κατατεθούν οι λίστες. - geraki (συζήτηση) 15:28, 20 Μαρτίου 2017 (UTC)
Οι λίστες για τις 3 χώρες αυτής της εβδομάδας -και για τις περισσότερες από τις συμμετέχουσες- έχουν υποβληθεί. Υπάρχουν γενικά κάποιες μικροκαθυστερήσεις μέχρι να ξεκινήσουμε για τα καλά, λογικά θα τις υποβάλουν και οι υπόλοιποι άμεσα. - Badseed απάντηση 22:07, 20 Μαρτίου 2017 (UTC)

message: Καλημέρα. Από τη στιγμή που ορισμένα λήμματα δεν περιλαμβάνουν τουλάχιστον 300 λέξεις, δεν θα έπρεπε να αφαιρούνται από τους διαχειριστές; Τουλάχιστον παραβιάζουν τον έναν από τους κανόνες του διαγωνισμού.--Cretan2014 (συζήτηση) 05:29, 23 Μαρτίου 2017 (UTC)
replies: text: Καλημέρα Cretan2014. Πράγματι, θα πρέπει να αφαιρεθούν από τα λήμματα του διαγωνισμού. Βλέπω ότι ειδοποίησες τον χρήστη, θα τον ειδοποιήσω κι εγώ. Είναι γεγονός ωστόσο ότι ορισμένες λίστες περιέχουν πολλά μικρά λήμματα (το pool μη δημιουργημένων λημμάτων έχει αρχίσει να μικραίνει για κάποιες γλώσσες). Σκέφτομαι μήπως μειώναμε το όριο στις 200 λέξεις για να συμπεριληφθούν έστω κάποια από τα μεγαλύτερα - Badseed απάντηση 05:42, 26 Μαρτίου 2017 (UTC)
 Κατά Να μη γίνει αλλαγή στον αριθμό. Τα λήμματα αυτά θα μπορούν να επεκταθούν με περιεχόμενο που κάποιος μπορεί να βρει σε βικιπαίδειες σε γλώσσα άλλη πέρα της αγγλικής ή ακόμη και με έρευνα στο διαδίκτυο. --C Messier 16:07, 30 Μαρτίου 2017 (UTC)

text: Δεν έχεις άδικο C. - Badseed απάντηση 07:53, 2 Απριλίου 2017 (UTC)
Badseed, επίσης πρέπει να προσδιοριστεί και οι 300 λέξεις από πού θα είναι. Βλέπω για παράδειγμα ότι έχουν προστεθεί λήμματα τα οποία αποτελούνται από μια εισαγωγική παράγραφο και τα υπόλοιπα είναι πίνακες και πρότυπα. Τι ισχύει για αυτά; --C Messier 11:49, 7 Απριλίου 2017 (UTC)
 Υπέρ Συμφωνώ για την μείωση του ορίου των λέξεων, καθώς υπάρχουν προτεινόμενα λήμματα που περιέχουν 200-300 λέξεις. Επίσης, προτείνω να μπαίνουν σημαιάκια δίπλα στα λήμματα που έχουν δημιουργηθεί για τον διαγωνισμό στην Ελληνική Βικιπαίδεια, όπως έχουν κάνει και σε μερικές άλλες Βικιπαίδειες. (π.χ. Ρωσικά). Βικιφιλικά,   --Nikosgranturismogt (συζήτηση) 12:54, 9 Απριλίου 2017 (UTC)

text: Το ίδιο «πρόβλημα» υπήρχε και πέρυσι. Μικρά λήμματα χωρίς επαρκή τεκμηρίωση. Δεν αλλάξαμε όμως τους κανόνες, ψάξαμε να βρούμε πώς τα λήμματα αυτά μπορούν να βελτιωθούν και να επεκταθούν. --C Messier 12:59, 10 Απριλίου 2017 (UTC)
 Υπέρ στην αλλαγή ή, τουλάχιστον, σοβαρή μείωση αυστηρότητας. Για παράδειγμα εγώ αδυνατώ να μεταφράσω λήμματα άλλης ΒΠ πέραν της αγγλικής. Δεν είναι εύκολο το "ας μεταφράσουμε και από τη γαλλική ή τη γερμανική" για όλους... Επίσης, αν ένα λήμμα δεν είναι επαρκές στην αγγλική, τότε πραγματικά οι πηγές που μπορούμε να βρούμε στο διαδίκτυο είναι ελάχιστες έως κι ανύπαρκτες... Έτσι, το όριο μας οδηγεί στο να πλατειάζουμε χωρίς αυτό, φυσικά, να είναι καλύτερο από ένα λήμμα stab. Μην αποκαρδιώνεστε με τα stab λήμματα και πάνω από όλα μη συγκρίνετε ξενόγλωσσες ΒΠ, με τη δική μας... Οι αναλογίες είναι χαοτικές μεταξύ Γερμανίας ή Γαλλίας και Ελλάδας. Φυσικό κι επόμενο να έχουμε λιγότερους χρήστες και περισσότερα μικρά λήμματα... Προτείνω, αν δε μικρύνει το όριο, τότε η επιτροπή να μη κάθεται να μετράει μία-μία τις λέξεις, αλλά να έχει ως όριο αποκλειστικά το ψηφιακό μέγεθος ενός λήμματος και να το μετρά με bytes... —ΖῷονΠολιτικόν (παρακαλῶ...) 20:34, 14 Απριλίου 2017 (UTC)
replies: text: :Όχι δεν είναι καθόλου φυσικό και επόμενο «επειδή έχουμε λιγότερους χρήστες να έχουμε περισσότερα μικρά λήμματα». --C Messier 21:03, 14 Απριλίου 2017 (UTC)
replies: text: :: Είναι φυσικό και επόμενο. Η μόνη χώρα που αναλογικά με τον πληθυσμό της έχει ξεπεράσει τον εαυτό της είναι η Σουηδία... Αλλά, ας μην επικεντρωνόμαστε στη χώρα μόνο... Συγκρίνονται αριθμητικά οι ελληνόφωνοι με τους γερμανόφωνους ή τους αγγλόφωνους; Αυτά τα πράγματα παίζουν τεράστιο ρόλο, εφόσον δεν έχουμε οργάνωση (σαν χώρα εννοώ, όχι στη Βικιπαίδεια). Θαρρείς τυχαία στους Ολυμπιακούς Αγώνες βγαίνουν πρώτοι στα μετάλλια οι Αμερικάνοι οι Κινέζοι και οι Ρώσοι; Όχι, φυσικά. Οι Κινέζοι είναι το 1/7 της ανθρωπότητας, λογικό και επόμενο με μία στοιχειώδη οργάνωση να έχουν καλούς αθλητές. Πιθανότητες είναι αυτές... Έτσι και στη ΒΠ, όταν πάνω από τον μισό πληθυσμό της γης έχει ως μητρική του γλώσσα την αγγλική, την ισπανική, τη γαλλική ή τη ρωσική (ή απλά είναι γνώστες αυτών) είναι πέρα για πέρα λογικό αυτές οι εκδόσεις να έχουν τα περισσότερα λήμματα και κατ'επέκταση πληρέστερα. Σχετικά με την έλλειψη οργάνωσης που ανέφερα παραπάνω, για να μην κατηγορώ χωρίς παραδείγματα, εννοώ ότι στη Σουηδία π.χ., η Βικιπαίδεια μπορεί να είναι μέρος του αντίστοιχου μαθήματος της πληροφορικής που έχουμε εδώ. Όπως κάνουνε εδώ και μερικοί χρήστες σε κάποια σχολεία, με τη διαφορά ότι οι εδώ είναι 10 π.χ. κι εκεί π.χ. είναι 5.000... Δεν ξέρω πώς λειτουργεί το πράγμα, δεν μπορώ να ερμηνεύσω το πώς η σουηδική έκδοση έχει τόσα πολλά λήμματα... —ΖῷονΠολιτικόν (παρακαλῶ...) 11:03, 15 Απριλίου 2017 (UTC)
Μπορεί να υπήρχε δυνατότητα για περιορισμό του ορίου τις πρώτες μέρες του διαγωνισμού -άλλωστε το CEE είναι μια διοργάνωση που εστιάζει περισσότερο στη συμμετοχή και λιγότερο στην αυστηρή τήρηση κανόνων και την επιδίωξη της νίκης- τώρα όμως είμαστε στη μέση του διαγωνισμού και δεν γίνεται πια να αλλάξει ο κανόνας αυτός. Θα ήταν άδικο για τους χρήστες που τον τήρησαν (όλους δλδ πλην του Nikosgranturismogt, ο οποίος έχει κι αυτός ενημερωθεί σχετικά με τον κανόνα από νωρίς και νομίζω βαδίζει -ακάθεκτος πάντα!- σύμφωνα με αυτόν πλέον) και που ίσως έχουν ήδη σχεδιάσει τις επόμενες λημματικές συμμετοχές τους με βάση αυτόν. Συνεπώς, ας εστιάσουμε σε λήμματα που έχουν επαρκές μέγεθος - οι περισσότεροι κατάλογοι είναι μεγάλοι και είμαι σίγουρος ότι μπορούμε να βρούμε αρκετά. Όσον αφορά την πτυχή της συζήτησης "πολλά και μικρά vs. λιγότερα και μεγάλα" θα συμφωνήσω σχεδόν απόλυτα με τον C messier και θα πω, με φιλική διάθεση πάντα ΖῷονΠολιτικόν, ότι παρόλο που κατανοώ τα όσα λες, νομίζω ότι αδικούμε κάπως εμάς τους ίδιους, τις δυνατότητες της Βικιπαίδειας αλλά και το αναγνωστικό της κοινό αν πειστούμε ότι λόγω μεγέθους χώρας θα πρέπει να περιοριστούμε σε μικρά αρθράκια. Μπορούμε να προσπαθήσουμε για κάτι καλύτερο, άλλωστε το CEE δεν είναι διαγωνισμός απλής μετάφρασης, αλλά και ανάπτυξης και εμπλουτισμού άρθρων!
Για τον αριθμό των λέξεων C messier, νομίζω πέρυσι δεν μετρούσαν οι λέξεις που περιέχουν τα κουτιά και τα πλαίσια πλοήγησης κ.λπ. παρά μόνο το καθαυτό περιεχόμενο των λημμάτων (και οι παραπομπές αλλά και οι πίνακες που έχουν ουσιαστική σημασία).
Τέλος, μιας και έχω την προσοχή σας, να πούμε για τα βραβεία ότι μάλλον θα είναι τα ίδια με πέρυσι (βιβλία συγκεκριμένης αξίας) πιθανώς εμπλουτισμένα και με κάποιο δεύτερο δώρο. Θα ανακοινωθούν σύντομα. Φιλικά Badseed απάντηση 01:44, 19 Απριλίου 2017 (UTC)
thread_title: Πλήθος λέξεων

message: Χτες κοιτάζοντας τη λίστα της Εσθονίας παρατήρησα πως έχουν αφαιρεθεί αρκετά προτεινόμενα λήμματα. Σε επικοινωνία που είχα με τον χρήστη που έκανε τις αλλαγές έλαβα την απάντηση πως επειδή η εσθονική λίστα ήταν πολύ μεγάλη, πραγματοποιήθηκε έπειτα από συμφωνία με τους Εσθονούς υπεύθυνους του διαγωνισμού αφαίρεση ορισμένων λημμάτων. 
Το θέμα είναι πως ανάμεσα σε αυτά συγκαταλέγονται και κάποια που δημιούργησα ο ίδιος τις μέρες που βρίσκεται σε εξέλιξη ο διαγωνισμός. Κατανοώ πως οι οργανωτές του ελληνικού σκέλους δεν ευθύνονται για το ότι οι Εσθονοί τροποποίησαν τη λίστα τους τη στιγμή που η διαδικασία είχε ήδη αρχίσει, όμως επειδή μια βασική προϋπόθεση του διαγωνισμού είναι τα λήμματα που θα δημιουργηθούν/επεκταθούν να προέρχονται από τις λίστες που έχει παραθέσει η κάθε χώρα, θα ήθελα να ξέρω από τώρα αν θα ληφθούν ή όχι υπόψη τα τρία λήμματα (Γιοχάνες Βάρες, Κάαρελ Εενπάλου, Γιούρι Ούλουοτς) που δημιούργησα προτού αυτά αφαιρεθούν. Pavlos1988 (συζήτηση) 17:14, 28 Μαρτίου 2017 (UTC)
replies: text: Pavlos1988 είναι αυτονόητο νομίζω ότι εφόσον υπήρχαν στη λίστα όταν τα δημιούργησες θα πρέπει να συμπεριληφθούν κανονικά στη βαθμολογία σου. Θα ειδοποιήσω σχετικά και την κεντρική διοργάνωση. Το όριο των 100 λημμάτων ανά λίστα είχε τεθεί αρχικά από τους διεθνείς διοργανωτές, ωστόσο στην πορεία αντιμετωπίστηκε χαλαρά (καλώς κατά τη γνώμη μου λόγω μη ύπαρξης πληθώρας καλών άρθρων για υλικό του διαγωνισμού) με αποτέλεσμα αρκετές λίστες να είναι μεγαλύτερες των 100 (και η δική μας). Η μετά την έναρξη του διαγωνισμού αφαίρεση λημμάτων προφανώς προκαλεί πρόβλημα και αποτελεί μάλλον πρωτοβουλία του συγκεκριμένου χρήστη. Θα γράψω σχετικά και στο meta (στη συζήτησή του και στη γενική του διαγωνισμού). Ελπίζω να μην είναι πολύ μεγάλη η αναστάτωση - Badseed απάντηση 00:13, 29 Μαρτίου 2017 (UTC)

text: Badseed ήταν περισσότερο αμηχανία παρά αναστάτωση διότι ήθελα να ξέρω τι ακριβώς ίσχυε σε αυτή την περίπτωση. Ευχαριστώ για την ανταπόκριση. Pavlos1988 (συζήτηση) 00:20, 29 Μαρτίου 2017 (UTC)
replies: text: :Badseed, δεν μπορώ να καταλάβω την απόφαση των διοργανωτών. Πέρυσι, είχαμε εξαιρετικούς καταλόγους όσον αφορά το πλήθος θεμάτων και στα πλαίσια της διοργάνωσης (Πολωνία, Λιθουανία, Λευκορωσία, Εσθονία, Τσεχία κ.ά.) μπορούσαν να γραφούν λήμματα που πραγματικά έλλειπαν από εγκυκλοπαίδειες που δεν ήταν τόσο πλήρεις (σαν την ελληνική ΒΠ). Πλέον έχουμε (κυρίως) εξειδικευμένα θέματα τα οποία άπαξ και γραφούν εδώ, θα στέκουν επί της ουσίας ορφανά. --C Messier 16:10, 30 Μαρτίου 2017 (UTC)
replies: text: ::C η λογική ήταν ότι η συμπερίληψη μικρότερου αριθμού λημμάτων στις λίστες θα οδηγούσε σε λήμματα υψηλότερης ποιότητας, ωστόσο δεν φαίνεται αυτό να λειτουργεί στην πράξη και υπάρχει από αρκετές συμμετέχουσες χώρες η άποψη (την οποία εν πολλοίς συμμερίζομαι) ότι τελικά λειτούργησε περιοριστικά. Θα μεταφέρω τη γνώμη σου (όπως και αυτές των υπόλοιπων συμμετεχόντων) στη διεθνή διοργάνωση. - Badseed απάντηση 08:02, 2 Απριλίου 2017 (UTC)
thread_title:  Ζήτημα με αφαιρέσεις λημμάτων από τις λίστες 

message: Καλημέρα, σήμερα δημοσιεύτηκαν οι λίστες λημμάτων για το Καζακστάν. Όποιος μπορεί, να προσθέσει το Καζακστάν στις συμμετέχουσες χώρες. Ο σύνδεσμος είναι εδώ: . Βικιφιλικά,   --Nikosgranturismogt (συζήτηση) 12:59, 29 Μαρτίου 2017 (UTC)
thread_title:  Καζακστάν 

message: Καλησπέρα σας! Το παραπάνω που πρέπει να τοποθετηθεί στις συζητήσεις λημμάτων, προς τη διευκόλυνση του διαγωνισμού, συνδέεται με δύο κατηγορίες: Λήμματα από το CEE Spring 2017 με άγνωστο θέμα και Λήμματα από το CEE Spring 2017 σχετικά με άγνωστη χώρα... Ποιες είναι οι παράμετροι για να μην είναι "άγνωστο" το θέμα και "χωρίς πατρίδα"; —ΖῷονΠολιτικόν (παρακαλῶ...) 20:23, 14 Απριλίου 2017 (UTC)
replies: text: Πληροφορίες υπάρχουν στη σελίδα του προτύπου πρότυπο:CEE Spring 2017. --C Messier 09:11, 15 Απριλίου 2017 (UTC)
replies: text: : Ευχαριστώ, C—ΖῷονΠολιτικόν (παρακαλῶ...) 11:04, 15 Απριλίου 2017 (UTC)
thread_title:  Πρότυπο "CEE Spring 2017" 

message: Υπάρχει τρόπος να εντοπίσω όλα τα λήμματα του διαγωνισμού που αφορούν ταινίες, ανεξαρτήτως προελεύσεως; —ΖῷονΠολιτικόν (παρακαλῶ...) 22:41, 22 Απριλίου 2017 (UTC)
thread_title:  Κινηματογράφος & ταινίες 

message: Επεξεργαζόμουν την ενότητα γυναικών της Ρωσικής Ομοσπονδίας και "χάθηκαν"¨. Μου βγάζει το εξής σφάλμα: The time allocated for running scripts has expired. (Θα μπορούσα να τις βρω και μέσω Δεδομένων βεβαίως, απλά κάτι τέτοιο θα ήταν χρονοβόρο) —ΖῷονΠολιτικόν (παρακαλῶ...) 11:42, 27 Απριλίου 2017 (UTC)
replies: text: ΖῷονΠολιτικόν τι θα πει "επεξεργαζόμουν"; Δεν βγάζει (αυτή τη στιγμή) κάποιο σφάλμα σε αυτή την ενότητα, βγάζει στο Transport. - geraki (συζήτηση) 07:29, 28 Απριλίου 2017 (UTC)
replies: text: : Εγκεφαλικά... επεξεργαζόμουν... το επόμενο λήμμα. Κοινώς έψαχνα να βρω αν με ενδιέφερε κάποιο άλλο από εκείνη την ενότητα. Μια χαρά είναι τώρα. Απλά όταν έστειλα το μήνυμα μου έβγαζε το παραπάνω σφάλμα, το οποίο έμεινε σίγουρα για κάνα 20λεπτο (δηλαδή όσο το παρακολουθούσα) —ΖῷονΠολιτικόν (παρακαλῶ...) 09:37, 28 Απριλίου 2017 (UTC)
thread_title:  Βοήθεια 

message: Οι σημαιούλες που τοποθέτησε προσφάτως, ο φίλτατος, nikosgranturismogt, τις οποίες τις είδα και άλλου, θα βοηθούσαν κάπως του διοργανωτές; Αν ναι, να τις τοποθετήσω κι εγώ (ή και όλοι μας). —ΖῷονΠολιτικόν (παρακαλῶ...) 20:12, 1 Μαΐου 2017 (UTC)
Καλησπέρα, ΖῷονΠολιτικόν,  προσωπική μου άποψη επί του θέματος είναι πως α) πρόκειται για τσάμπα κατάχρηση bytes για μηδαμινό αποτέλεσμα/ουσία και β) δεν υπάρχει ακριβής λόγος προσθήκης τους γιατί αυτό που επιτυγχάνεται με την παρουσία τους μπορεί να πραγματοποιηθεί και μέσω της προσθήκης του σχετικού κώδικα στην σελίδα συζήτησης του κάθε λήμματος, ενώ, επίσης, δεν πρέπει να ξεχνάμε και τους πίνακες στην σελίδα του κάθε θέματος όπου φαίνεται με τα σύμβολα "+" ποια λήμματα έχουν ήδη γραφτεί στην ελληνόγλωσση Βικιπαίδεια... Αυτά τα λίγα και άμα χρειαστεί ευχαρίστως να επανέλθω... :) --Montjoie-Saint-Denis !!! συζήτηση 20:18, 1 Μαΐου 2017 (UTC)
replies: text: :Κατά την γνώμη μου, οι σημαιούλες είναι χαριτωμένες και εξυπηρετούν το σκοπό να διαβάζουμε οι άλλοι στα γρήγορα τη χώρα προέλευσης πριν μπούμε στο λήμμα. Σε κάθε περίπτωση αφού ενοχλεί, αλλά και δεν ήταν ακριβής η σήμανση καθώς ο βιογραφούμενος είχε δράση και σε πολλές άλλες χώρες προσωπικά το αφαίρεσα. Δεν νομίζω ότι καταλαμβάνει σοβαρό χώρο από mbytes μια σημαιούλα. --Istoria1944 (συζήτηση)
Δεν βοηθούν ιδιαίτερα, δεν ενοχλούν ιδιαίτερα. Κατά την επεξεργασία των αποτελεσμάτων που απλώς θα χρειάζεται μια λίστα, μπορούν να αφαιρεθούν σε λιγότερο από λεπτό. Στο ενδιάμεσο πάντως δε νομίζω ότι προσφέρουν κάτι ιδιαίτερο, στατιστικά βγαίνουν αυτόματα. — geraki (συζήτηση) 07:20, 2 Μαΐου 2017 (UTC)
thread_title:  Σημαιούλες 

message: Καλησπέρα σας! Η Λευκορωσία δεν έχει structure; —ΖῷονΠολιτικόν (παρακαλῶ...) 12:55, 4 Μαΐου 2017 (UTC)
Καλησπέρα ΖῷονΠολιτικόν, αυτό εδώ εννοείς ή κάτι άλλο όταν λες "structure" ? --Montjoie-Saint-Denis !!! συζήτηση 12:57, 4 Μαΐου 2017 (UTC)
Μερσί μποκού, Glorious, αυτό ήθελα! Στο χρονοδιάγραμμα μου έβγαζε ότι δεν υπήρχε αυτή η σελίδα. —ΖῷονΠολιτικόν (παρακαλῶ...) 19:55, 4 Μαΐου 2017 (UTC)
thread_title:  Λευκορωσία